CELEX: C2005/296/21
Language: fi
Date: 2005-11-26 00:00:00
Title: Asia C-296/05: Raad van Staten  19.7.2005  tekemällään päätöksellä esittämä ennakkoratkaisupyyntö asiassa Minister van Vreemdelingenzaken en Integratie vastaan I. Günes

26.11.2005   
            
            
               FI
            
            
               Euroopan unionin virallinen lehti
            
            
               C 296/11
            
         Raad van Staten 19.7.2005 tekemällään päätöksellä esittämä ennakkoratkaisupyyntö asiassa Minister van Vreemdelingenzaken en Integratie vastaan I. Günes
   (Asia C-296/05)
   (2005/C 296/21)
   Oikeudenkäyntikieli: hollanti
   Raad van State on pyytänyt 19.7.2005 tekemällään päätöksellä, joka on saapunut yhteisöjen tuomioistuimeen 22.7.2005, Euroopan yhteisöjen tuomioistuimelta ennakkoratkaisua asiassa Minister van Vreemdelingenzaken en Integratie vastaan I. Günes seuraaviin kysymyksiin:
   
               1.
            
            
               Onko lisäpöytäkirjan (1) 41 artiklan 1 kohdan käsitettä ”rajoitus” tulkittava siten, että se kattaa myös vaatimuksen, jolla ulkomaalaisen, joka on Turkin kansalainen, edellytetään vuoden 2000 ulkomaalaisasetuksen 3.71 §:n 1 momentin nojalla ennen Alankomaihin saapumista hakevan väliaikaista oleskelulupaa ja odottavan sitä koskevaa päätöstä Turkissa tai maassa, jossa ulkomaalainen oleskelee pysyvästi, ja mikäli hänellä ei ole tällaista väliaikaista oleskelulupaa, hänen oleskelulupahakemuksensa hylätään?
            
         
               2a.
            
            
               Mikäli ensimmäiseen kysymykseen vastataan myöntävästi: Onko lisäpöytäkirjan 41 artiklan 1 kohtaa tulkittava siten, että määräyksessä tarkoitetulla uudella rajoituksella tarkoitetaan myös kansallisten säännösten 1.1.1973 jälkeen tapahtuneen lieventämisen jälkeen toteutettua tiukennusta, joka koskee vaatimusta siitä, että hakijalla on oltava väliaikainen oleskelulupa?
            
         
               2b.
            
            
               Vaikuttaako kysymykseen 2a annettavaan vastaukseen se, jos vaatimusta siitä, että hakijalla on oltava väliaikainen oleskelulupa, koskeva lievennys ei ole tapahtunut itse säännöksissä vaan pikemminkin politiikassa ja täytäntöönpanokäytännössä?
            
         
      (1)  Euroopan talousyhteisön ja Turkin väliseen assosiointisopimuksen lisäpöytäkirja, joka on hyväksytty ja saatettu voimaan 19.12.1972 annetulla neuvoston asetuksella N:o 2760/72 (EYVL L 293, s. 1).